stanford-oval/wikipedia huggingface dataset:
Talk Dirty
מיקומי שיא

|   ‏‏‏  מצעדים שבועיים (2013–2014)> מדינה |   ‏‏‏  מצעדים שבועיים (2013–2014)> מצעד |   ‏‏‏  מצעדים שבועיים (2013–2014)> מיקום שיא |   ‏‏‏  מצעדים שבועיים (2013–2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 12 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 3 |  |
|  ארצות הברית | מצעד שירי ה-R&B\היפ הופ | 2 |  |
|  ארצות הברית | מצעד שירי הדאנס קלאב | 17 |  |
|  ארצות הברית | מיינסטרים טופ 40 | 1 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 5 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד שירי ה-R&B | 1 |  |
|  ולוניה | אולטראטופ 40 | 3 |  |
|  ישראל | מדיה פורסט ישראל | 1 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 2 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 14 |  |
|  צרפת | SNEP | 3 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 48 |  |
|  אוסטרליה | מצעד הסינגלים האוסטרלי | 13 |  |
|  גרמניה | GfK – טופ 100 | 33 |  |
|  הולנד | מצעד 40 הסינגלים ההולנדיים | 22 |  |
|  הממלכה המאוחדת | מצעד הסינגלים הבריטי | 25 |  |
|  ולוניה | אולטראטופ 40 | 47 |  |
|  ניו זילנד | המצעד הניו זילנדי הרשמי | 23 |  |
|  פלנדריה | אולטראטופ 50 | 25 |  |
|  צרפת | SNEP | 60 |  |
|  שוודיה | סוורייטופליסטן | 82 |  |
|  שווייץ | המצעד השווייצרי | 60 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  איטליה | מצעד הסינגלים האיטלקי | 58 |  |
|  ארצות הברית | בילבורד הוט 100 | 6 |  |
|  ארצות הברית | מצעד שירי ה-R&B\היפ הופ | 4 |  |
|  ארצות הברית | מיינסטרים טופ 40 | 5 |  |
|  ארצות הברית | מצעד השירים הקצביים | 8 |  |
|  קנדה | קנדה הוט 100 | 19 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | פלטינה ×5 | 350,000 |
| איטליה (FIMI) | פלטינה ×2 | 60,000 |
| ארצות הברית (RIAA) | פלטינה ×4 | 4,360,000 |
| בלגיה (BEA) | זהב | 15,000 |
| בריטניה (BPI) | פלטינה | 600,000 |
| גרמניה (BVMI) | פלטינה | 300,000 |
| מקסיקו (AMPROFON) | זהב | 30,000 |
| נורווגיה (IFPI Norway) | פלטינה ×6 | 60,000 |
| ניו זילנד (RMNZ) | פלטינה | 15,000 |
| קנדה (Music Canada) | פלטינה ×4 | 320,000 |
| שוודיה (GLF) | פלטינה ×2 | 80,000 |
| שווייץ (IFPI Switzerland) | פלטינה | 30,000 |
סטרימינג
| דנמרק (IFPI Denmark) | פלטינה ×3 | 5,400,000 |
| ספרד (PROMUSICAE) | פלטינה | 8,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ניו זילנד | 2 באוגוסט 2013 | הורדה דיגיטלית | Beluga Heights • האחים וורנר |  |
| אוסטרליה | 9 באוגוסט 2013 | הורדה דיגיטלית | Beluga Heights • האחים וורנר |  |
| הממלכה המאוחדת | 15 בספטמבר 2013 | הורדה דיגיטלית | Beluga Heights • האחים וורנר |  |
| ארצות הברית | 7 בינואר 2014 | רדיו מיינסטרים | Beluga Heights • האחים וורנר |  |
| ארצות הברית | 7 בינואר 2014 | רדיו שירים קצביים | Beluga Heights • האחים וורנר |  |
הערות שוליים

↑  ג'ייסון דירולו, 2 צ'יינז, ריקי ריד, ג'ייסון אביגן, שון דאגלס, אורי קפלן, תמיר מוסקט, תומר יוסף
↑  אסף נבו, ‏ג'ייסון דרולו מסמפל את הבלקן ביט בוקס, ולא נותן קרדיט, באתר ‏מאקו‏, 25 ביולי 2013
↑  עמית קוטלר, חדשות הפופ: מי מסמפל את בלקן ביט בוקס?, באתר ynet, 25 ביולי 2013
↑  Robert Copsey, Jason Derulo unveils new single: listen, Digital Spy, ‏2013-07-23 (באנגלית)
↑  On Air with Ryan Seacrest - News & more from the live radio show, On Air with Ryan Seacrest (באנגלית)
↑  Jason Derulo Unleashes A Spanish Version Of Smash Hit “Talk Dirty”: Listen, idolator, ‏2014-03-01
↑  Talk Dirty En Espanol - Jason Derulo Official Blog, Jason Derulo Official Website (באנגלית)
↑  Talk Dirty (En Español) (feat. 2 Chainz) (באנגלית), נבדק ב-2020-10-03
↑  The Two Sides of Jason Derulo: Here's How He's Still Winning, Billboard (באנגלית)
1 2  Jason Derulo Announces 'Tattoos' Album, Releases 'Talk Dirty' Track with 2 Chainz, Billboard (באנגלית)
1 2  New Music: Jason Derulo f/ 2 Chainz – 'Talk Dirty', Rap-Up (באנגלית)
↑  Rap Songs of the Week: 2 Chainz Teams Up With Jason Derulo for Some Reason, Spin, ‏2013-07-25
↑  גבי בר־חיים, תהיה יפה, תדבר מלוכלך, באתר ynet, 21 במרץ 2016
↑  charts.org.nz - Jason Derulo feat. 2 Chainz - Talk Dirty, charts.nz
↑  australian-charts.com - Jason Derulo feat. 2 Chainz - Talk Dirty, australian-charts.com
↑  משה קוטנר, שיר שבו סמפול של "בלקן ביט בוקס" מצליח בארה"ב, באתר הארץ, 4 בפברואר 2014
↑  המצעד השבועי, שבוע 05, 2013, באתר מדיה פורסט ישראל
↑  It's Official: Pharrell Has 2014's Best-Selling Song, www.yahoo.com (באנגלית)
1 2  HDS (04/04), Google Docs
↑  Video: Jason Derulo f/ 2 Chainz – 'Talk Dirty', Rap-Up (באנגלית)
↑  Jason Derulo Goes Topless In Music Video Teaser For New Song 'Talk Dirty' - Video, Capital (באנגלית)
↑  Robert Copsey, Jason Derulo topless in backstage video, Digital Spy, ‏2013-08-07 (באנגלית)
↑  Jason Derulo - Talk Dirty Ft. 2 Chainz, Singersroom.com, ‏2013-08-07 (באנגלית)
↑   Jason Derulo - "Talk Dirty" feat. 2 Chainz (Official HD Music Video), סרטון  באתר יוטיוב (אורך: 3:07)
↑  Talk Dirty, music.apple.com
↑  Talk Dirty, music.apple.com
↑  Talk Dirty, music.apple.com
↑  Top 40/M Future Releases | Mainstream Hit Songs Being Released and Their Release Dates ..., All Access (באנגלית)
↑  Top 40 Rhythmic Future Releases | R&B Song and Hip-Hop Music Release Dates | ..., All Access (באנגלית)
| --- | --- |
בקרת זהויות :  MusicBrainz work: bfd28dec-af07-47a2-9dc8-e8c701de3c7f
פיוטר השני, קיסר רוסיה

פיוטר השני, קיסר רוסיה (ברוסית: Пётр II, ‏23 באוקטובר 1715 – 6 בינואר 1730), היה קיסר האימפריה הרוסית בשנים 1727–1730.
ביוגרפיה > ראשית חייו

פיוטר אלכסייביץ' נולד ב-23 באוקטובר 1715 בסנקט פטרבורג, לאלכסיי פטרוביץ', הצארביץ' של רוסיה, בנו של הקיסר פיוטר הגדול מאשתו הראשונה יבדוקיה לופוחינה, ולשרלוטה כריסטינה, נסיכת בראונשווייג-לינבורג, בתם של לודוויג רודולף, דוכס בראונשווייג-לינבורג וכריסטינה לואיזה, נסיכת אטינגן-אטינגן, שנפטרה במהלך לידתו.
כשהיה פיוטר בן 3, אביו, הנסיך אלכסיי, הוצא להורג על ידי פיוטר הגדול באשמת בגידה. לאחר מכן הכריז פיוטר הגדול על בנו התינוק פיוטר (מאשתו השנייה יקטרינה) כיורש העצר. אך בן זה לא האריך ימים ומת כעבור שנה (ב-1719). מסיבות אלו נותר מעמדו של פיוטר אלכסייביץ' מעורפל – מצד אחד הוא היה הנצר הגברי היחידי של שושלת רומנוב, מצד שני הוא לא הוכרז רשמית כיורש העצר על ידי הקיסר השולט.
בשנת 1725 מת הקיסר פיוטר הגדול ואשתו יקטרינה עלתה לשלטון. כעבור שנתיים, בשנת 1727, נפטרה אף היא. בצוואתה ביקשה למנות את פיוטר אלכסייביץ' לקיסר.
ביוגרפיה > בשליטה בפועל של מנשיקוב

בהתאם לצוואה של יקטרינה הראשונה עד שפיוטר יגיע לגיל 16 השלטון המעשי היה צריך להיות בידי המועצה הסודית העליונה. בשנים הראשונות של השלטון, השליטה המעשית במועצה הייתה בידי אלכסנדר מנשיקוב. הוא פעל נמרצות נגד כל מי שעלול היה לדעתו לסכן את מעמדו. בין השאר, בתו של פיוטר הגדול, אנה ובעלה נאלצו לעזוב בהוראתו את האימפריה הרוסית. על אנה, בתו של איוואן החמישי ואחייניתו של פיוטר הגדול נאסר להגיע מילגבה כדי לקחת חלק בחגיגות הכתרתו של פיוטר.
במטרה לחזק את השפעתו על הקיסר, ב-17 במאי 1725 מנשיקוב שיכן אותו בביתו ותוך מספר ימים נערך טקס אירוסין בין פיוטר בן ה-11 ובתו של מנשיקוב שהייתה בת 16.
אלכסנדר מנשיקוב פעל לפרסום מספר צווים חשובים בתחום הכלכלי וסידר מינוים למקורביו. בשנת 1727 הוא שינה את צורת השלטון באוקראינה וחידש את תפקיד ההטמאן. המטרה הייתה לחזק את הקשר עם אוקראינה לאור המלחמה הצפויה עם האימפריה העות'מאנית. בהתאם לצו שפורסם ב-22 ביולי 1727 היה צריך לבצע מינוי מחדש בכל דרגות השלטון המקומי באוקראינה, תוך בחירת האנשים המתאימים ותוך איסור למינוי יהודים. הוא הפקיד את
גנריך אוסטרמן על חינוך הקיסר הצעיר. בהתאם לכללים, הקיסר היה צריך להופיע בישיבות המועצה הסודית העליונה פעמיים בשבוע. בפועל ידוע רק על הופעה בודדת שלו במועצה ביוני 1727.
עם הזמן כוחו של אלכסנדר מנשיקוב הלך ונחלש. לכך היו מספר סיבות – התנהגות של מנשיקוב עצמו והשפעת בתו של פיוטר הגדול יליזבטה ומשפחת דלוגורוי על הקיסר. ב-26 באוגוסט 1727 פיוטר עזב את ביתו של מנשיקוב ועבר להתגורר בארמון בפטרגוף. במהלך הקיץ חלה מנשיקוב, ומתנגדיו ניצלו את המצב ונתנו לפיוטר לקרוא את פרוטוקולי המשפט של אלכסיי רומנוב. לראשונה פיוטר נחשף לתפקידו המרכזי של מנשיקוב בגורלו הטראגי של אביו. ב-8 בספטמבר 1727, אלכסנדר מנשיקוב הואשם בבגידה וכל משפחתו כולל בתו, לה פיוטר היה מאורס, נשלחה לסיביר.
ביוגרפיה > בשליטה בפועל של משפחת דולגורוקי

עוד בתחילת שלטונו של פיוטר, סבתו יבדוקיה לופוחינה (אשתו הראשונה של פיוטר הגדול) עברה למוסקבה. לאחר נפילת אלכסנדר מנשיקוב היא כתבה מספר מכתבים לנכדה וביקשה ממנו להצטרף אליה. בתחילת ינואר 1728 הקיסר והחצר החלו במעבר למוסקבה. הכניסה הרשמית והמרשימה התרחשה ב-4 בפברואר 1728. ב-8 במרץ 1728 בקתדרלת העלייה לשמיים במוסקבה התקיים טקס רשמי של ההכתרה. ב-22 בנובמבר 1728 נפטרה אחותו נטליה. על-פי עדויות בני זמנו הם היו מקורבים מאוד והייתה לה השפעה טובה על הקיסר.
מיד לאחר מעבר החצר למוסקבה השתנה הרכב המועצה הסודית העליונה. השליטה במועצה הועברה למשפחת דולגורוקי. בהיותו במוסקבה פיוטר הילד לא טיפל בענייני המדינה והשליטה המעשית הייתה בידי משפחת דולגורוקי ששלטה במועצה הסודית העליונה. חלק מחברי המועצה הסודית העליונה מחו על כך שהקיסר לא מופיע בישיבות ושני חברי המועצה – אלכסיי דולגורוקי וגנריך אוסטרמן מהווים מתווכים בין המועצה לבין הקיסר.
הצבא והצי לא קבלו תקציבים והתייחסות מתאימה. גם הפיכת מוסקבה לעיר הבירה הביאה לעצירת פיתוח של המבצרים בחוף הים הבלטי. גנריך אוסטרמן אמנם ניסה להפנות את תשומת לבו של הקיסר לנושא, אך ללא הצלחה.
ב-19 בנובמבר 1729 הקיסר הודיע למועצה על רצונו להינשא לאחת מבנות משפחת דולגורוקי, הנסיכה יקטרינה דולגורוקי ואחותו של איוואן דולגורוקי, פוליטיקאי רב השפעה. ב-30 בנובמבר 1729 נערך טקס אירוסין והחתונה הייתה צפויה להתקיים בינואר 1730.
בתחילת ינואר 1730 נפגש הקיסר עם גנריך אוסטרמן ויליזבטה. בשיחה זו אוסטרמן התייחס למעשי שחיתות של משפחת דולגורוקי ויליזבטה דיברה על היחס המשפיל לו היא זוכה מנסיכי דולגורוקי, אך הדבר לא הביא לביטול אירוסיו של הקיסר.
ב-6 בינואר 1730 הקיסר צפה במצעד צבאי. מזג האוויר הסוער הפיל למשכב את הקיסר, שחלה עוד לפני כן באבעבועות שחורות ותוך זמן קצר הוא מת בהיותו בן 14 בלבד.
הנסיך איוואן דולגורוקי ניסה לנצל את המצב ולהכתיר את אחותו שהייתה צפויה להתחתן עם פיוטר תוך מספר ימים, תוך זיוף הצוואה של הקיסר. הוא נעצר מיד ונשלח עם כל משפחתו לסיביר.
מדיניות חוץ

בתקופה שלטון פיוטר השני האימפריה הרוסית ניהלה מדיניות חוץ אקטיבית. מדיניות זו נוהלה על ידי גנריך אוסטרמן שהסתמך על ברית עם אוסטריה. מבחינת הקיסר תלות זו לא היוותה בעיה בהתחשב בקרבתו המשפחתית לקיסר האוסטרי. המדינות היו בעלות ברית טבעיות לאור התמודדות המשותפת כנגד האימפריה העות'מאנית. בהתאם למצב הפוליטי באותה תקופה, הברית עם אוסטריה גררה יחסים מתוחים עם צרפת ואנגליה.
היחסים עם האיחוד הפולני-ליטאי היו עכורים לאור המחלוקת בנושא קורלנד. הפולנים ראו בה חלק ממדינתם והדבר לא היה מקובל על הרוסים.
נמשכו בעיות בגבול עם סין. הסינים היו מעוניינים לספח את כל שטחי דרום סיביר, בה ישבה אוכלוסייה סינית בלתי מבוטלת.
פלוקסוס

הפלוקסוס (בלטינית: Fluxus) הוא זרם אמנותי שפעל בשנות ה-60. שמו של הזרם נגזר מ-"Flow" - מילה בלטינית שמשמעותה "זרימה".
היסטוריה

אמני הפלוקסוס הושפעו מתנועת הדאדא ונתפסו לעיתים כממשיכיה. הם עבדו במגוון רחב של מדיות וניסו ליצור עבודות בין תחומיות – בתחומי האמנות הפלסטית, ההלחנה, הכתיבה, העיצוב, הארכיטקטורה, הוידאו ארט והמיצג.
ג'ורג' מצ'ונס (Maciunas) היה המקים הרשמי של תנועת הפלוקסוס. הוא ארגן אותה ואסף אמנים מרחבי העולם. כאשר פגש אותם מצ'ונס הם כבר היו אמנים עובדים. הקשר בין אומני הפלוקסוס היה קשר של מורים וסטודנטים באוניברסיטאות שונות. אמנים מסוימים העבירו קורסים לאמנים אחרים ועם הזמן זרם הפלוקסוס משך אליו מספר רב יותר ויותר של אנשים. בימיו הראשונים הופיע הפלוקסוס בעיקר באירופה, אך גם ביפן ובארצות הברית. האמנים הגיעו מתחומים רבים כמו מוזיקה, ספרות ואומנות פלסטית.
הפלוקסוס תמכו ב"עשה זאת בעצמך" והעדיפו פשטות על תחכום. בדומה לתנועת הדאדא, האמנים עסקו באנטי-התמסחרות וזלזלו בשוק האומנות המיינסטרימי שהיה קיים עד לתקופתם. ההבדל בינם לבין תנועת הדאדא הוא ההתייחסות החיובית שלהם לנפש האמן ולשאיפות האישיות שלו.
חברי הפלוקסוס העדיפו להתעסק בכל חומר גלם שיש ברשותם ולא להתמקד בחומרים ספציפיים. הם נלחמו במסחור ונמנעו ממנו – את היצירות שלהם הם הפיצו במחירים שלא נועדו להשתכרות אלא להפצה הוגנת.
ההיבט האמנותי

שני הדברים המזוהים ביותר עם אומנות הפלוקסוס הם הקופסאות והמיצגים. קופסאת הפולקסוס, הנקראת גם "fluxboxes", היא קופסה בה אוגד האומן רעיונות, רישומים, תמונות, משחקים, כתבים ועוד. את הרעיון של הקופסאות המציא אבי הפלוקסוס ג'ורג' מצ'ונס. מיצגי הפלוקסוס, היו רעיון שהתחיל הנרי קוול, שהיה מורה של מספר אמני פלוקסוס נוספים כמו ג'ון קייג' ודיק היגינס. המיצגים היו קשורים במוזיקה והרעיון מאחוריהם היה להראות שכל אדם יכול להציג מיצג מוזיקלי אם הוא רק יעשה את זה בעצמו.
מיצגי פלוקסוס הם מיצגים שעוסקים במוזיקה אבל נוגעים בה ממקום אחר. הם מציגים משהו שנוגד את ההתייחסות למוזיקה שהייתה מקובלת עד אותה התקופה, ומשחקים על הגבול בין העבודה לבין החיים. מיצגי הפלוקסוס הם פשוטים בדרך כלל ולא מנסים להשתייך לאומנות גבוהה. לדוגמה, במיצג "מוזיקת הטפטוף" של ג'ורג' בכט, האמן או האמנים עולים על הבמה בלבוש פורמלי של נגנים, אבל במהלך המיצג הם מטפטפים מים מתוך שפכטל אל מכל בהפרשי גבהים שונים. בכט ניסה להציג את המוזיקה שהוא מוצא ליפה, הוא ניסה ליצור מוזיקה חדשה שלדעתו לגיטימית כמו כל מוזיקה אחרת.
אמני פלוקסוס רבים ניסו שילוב של כמו סוגי מדיות, חדשות וישנות, בשביל להעביר את רעיונותיהם. הם שילבו בין מיצגים, וידאו-ארט, שירה ועוד. הם הציגו בהפנינגים שארגנו עבודות של הקראת טקסטים, פוליטיים וספרותיים, יחד עם מדיות נוספות. הם הושוו מדי פעם לפופ ארט ולדאדא אבל בשונה מזרמים אלו, הפלוקסוס שמו דגש על כוונות האומן. חבריה של קבוצת "פלוקסוס" דגלו בהתנסות אמנותית ובטכניקות חדשות בשילוב אקטביזפ פוליטי, החברים היו מפוזרים בכמה מדינות והתקשורת ביניהם נעשתה באמצעות הדואר, כך התפתחה אצלם מה שהם כינו "אמנות הדואר" ׁMAIL ART. הם יצרו בולים ומכונות ביול, הפיצו את האמנות בשליחת הדואר כשהם בוחרים את הקהל ומכינים עבורם קיטים בכוונה לעודד "עשה זאת בעצמך" וברצון להעביר ערכים של פשטות והתנגדות למסחור מערבי.
מאפיין בולט של זרם הפלוקסוס היה אופיו התמציתי והמינימליסטי בדרך כלל, שכן אורך ביצוען של היצירות נטה להיות קצר למדי (כמה דקות בודדות), והוראות הביצוע עבור יצירות פלוקסוס היו גם הן קצרות ולעיתים אף הכילו מילה בודדה אחת.
התפתחות לאחר 1978

לאחר מותו של ג'ורג' מצ'ונס נוצר פער בין נקודת המבט של האוצרים ובין נקודת המבט של האמנים על זרם הפלוקסוס. האוצרים ראו בפלוקסוס זרם שאפשר לתחום במסגרת של זמן, משנת 1962 עד שנת 1978, ואילו האמנים ראו בפלוקסוס זרם רעיוני שממשיך עם האמן המשתייך אליו לאורך כל חייו. בימים אלה השאלה נעשית עוד יותר מסובכת כאשר רב האמנים שהשתייכו לקבוצת הפלוקסוס כבר אינם בין החיים.
האוצר ג'ון הנדריקס טוען שאמני פלוקסוס שפעלו לפני 1978 ולאחר מכן יכולים עדיין להיקרא אמני פלוקסוס, אך אמנים שהחלו לפעול אחרי 1978 אינם יכולים לשייך את עצמם לזרם זה. למרות טענה זו, שבה מחזיק גם המוזיאון הבינלאומי לאמנות מודרנית, אמנות הפלוקסוס משפיעה עד היום על אמנים צעירים העוסקים במופעי אמנות דיגיטלית.
אחרים טוענים שגם אחרי מותו של מצ'ונס בשנת 1978 היו אמנים רבים, ביניהם גם שאר מייסדי הפלוקסוס, שנשארו נאמנים לזרם. אמנם אין קהילה מרכזית של זרם הפלוקסוס הנמצאת במקום אחד, אך בעקבות התפתחות האינטרנט הצליחו אנשי הפלוקסוס הוותיקים ליצור קשר עם אומני פלוקסוס חדשים. האומנים הוותיקים תומכים באומנים הצעירים להמשיך וליצור בדרך הפלוקסוס ולהיפגש גם מעבר לרשת האינטרנט.
פילוסופיה אמנותית

רעיונותיהם של חברי הפלוקסוס היו דומים מאוד לרעיונותיהם של חברי תנועת הדאדא שקדמו להם. הפלוקסוס ניסו להתנגד לאומנות המודרנית השמרנית ויצרו אנטי-אומנות. הם השתדלו לשמור על מינימליזם והשתמשו הרבה ברדי מייד, חומרים שהיו מוכנים מראש, כמו עבודותיו של מרסל דושן. במיצגיהם, אומני הפלוקסוס הציגו דברים הקיימים במציאות כבר מראש בצורה אחרת והציגו את הכיוון החדש. השילוב של הקהל במיצגי הפלוקסוס הביא לידי ביטוי את הרעיון שהעלה דושן – הקהל כחלק משמעותי ביצירה.
אפשר לחלק את השקפותיהם של אומני הפלוקסוס לארבעה גורמים:
הפלוקסוס הוא גישה. הוא לא זרם או סגנון.
הפלוקסוס הוא בין-תחומי. אמני הפלוקסוס מנסים לשלב בין מדיות שונות בשביל ליצור קומבינציות מעניינות.
הפלוקסוס דוגל במינימליזם. העבודות פשוטות, הטקסטים קצרים וכך גם המיצגים.
הפלוקסוס הוא מהנה. הומור הוא חלק חשוב מאוד בפלוקסוס.
האמנים

למרות שכל אומני הפלוקסוס התאפיינו ברוח מסוימת, לא הייתה להם זהות מאוחדת של קהילת אמנים, והקבוצה כללה מגוון רחב של אמנים ללא מאפיין ספציפי המאחד בין כולם. בתנועת הפלוקסוס פעלו נשים רבות, יחסית לאותה תקופה. למרות הגיוון הרב בין אמני הפלוקסוס, מקים התנועה מצ'ונס ניסה ליצור אחדות מסוימת בין האמנים ו"הוציא" מהתנועה אמנים שלא התאימו לתבנית שהגדיר.
בין האמנים שנמנו בתנועת הפלוקסוס בראשית דרכם נמנים יוזף בויס, ג'ון קייג', יוקו אונו, נאם ג'ון פייק וטרי ריילי.
לקריאה נוספת

רינהרט, טניה, "הרצאה תשיעית: פלוקסוס" (עמ' 76-79), "הרצאה עשירית: הפלוקסוס כמרד" (עמ' 80-86), "הרצאה אחת־עשרה התרומה האמנותית של הפלוקסוס" (עמ' 87-98), בתוך: מקוביזם למדונה : יצוג וסוביקט באמנות המאה העשרים, תל אביב: הקיבוץ המאוחד, 2000.
Smith, Owen F., Fluxus: The History of an Attitude, San Diego State University Press, 1998.
הערות שוליים

↑  תזרום! – עלייתה והתנודדותה של תנועת ה"פלוקסוס" באמנות המודרנית, באתר מגזין לִבְרִיאוּת – מגזין שעושה שכל, ‏21 בדצמבר 2021
| --- | --- |
בקרת זהויות :  NLI: 987007538992605171  PLWABN: 9810627155005606  BnF: cb16753276r (data)  GND: 4245148-6  ISNI: 0000 0001 1507 9864  LCCN: sh87007297  NDL: 01059263  RKD: 388933  SNAC: w67n0z04  SUDOC: 056547722  ULAN: 500125040  VIAF: 141800374   WorldCat (עם VIAF): 141800374 
מניפסט הפלוקסוס (1963) מאת ג'ורג' מצ'ונס
עלמה הראל

| --- | --- |

 לידה:  1976 (בת 49 בערך) תל אביב-יפו, ישראל 
 מדינה:  ישראל 
 בן או בת זוג:  בועז יכין 
 https://almaharel.com/
 פרופיל ב-IMDb
 
עלמה הראל (נולדה ב-1976) היא במאית קליפים וסרטים ישראלית-אמריקאית. ידועה בעיקר בזכות סרט הבכורה שלה, הסרט העלילתי משנת 2019, Honey Boy (אנ'), עליו זכתה בפרס גילדת הבמאים של אמריקה (אנ').
סרטה התיעודי Bombay Beach מ-2011, שזכה בפרס הראשון בפסטיבל הסרטים טרייבקה, קיבל מועמדות לפרס Independent Spirit. בשנת 2016, סרטה התיעודי LoveTrue זכה בפרס הגרנד פרי הדוקומנטרי הטוב ביותר בפסטיבל הסרטים הבינלאומי של קרלובי וארי. באותה שנה, הראל נבחרה לאחת מ-"12 יוצרות הקולנוע המובילות שמוכנות לביים שובר קופות" על ידי IndieWire.
ביוגרפיה

הראל נולדה וגדלה בתל אביב היא החלה את עבודתה כצלמת ו-VJing בקונצרטים של מוזיקה חיה. כמו כן הנחתה גם כמה פרקים בתוכנית המוזיקה ״תוצרת הארץ״.
אחד הפרויקטים הבולטים של הראל כ-VJ היה שיתוף פעולה עם להקת המוזיקה הישראלית בלקן ביט בוקס, כולל סרטון באורך 11 דקות, The Balkan Beat Box 1st show 1st ever - Digital Diary of Alma Harel, באלבומם הראשון שיצא בשנת 2005. מאוחר יותר הראל הצהירה כי היא "מעולם לא למדה קולנוע, אז זה (VJing) היה בית הספר שלי לקולנוע" [... ] רציתי להרגיש כאילו אני מנגנת סרטונים כמו כלי נגינה - עורכת אותם בשידור חי, כשאנשים מגיבים. זה עדיין משפיע עליי עד היום."
חיים אישיים

הראל הייתה נשואה לבמאי האמריקאי ממוצא ישראלי בועז יכין בין השנים 2004–2012.
קליפים

2006 - מוקי - "Won't Stop Dreaming"
Taylor Hawkins and the Coattail Riders - "Louise" 2007
2007 - ביירות - "Elephant Gun"
2008 - ביירות - "Postcards from Italy" 2008
Bajofondo - "Pa' Bailar" 2008
Nikka Costa - "Stuck to You" 2008
The Rolling Stones (Soulwax remix) - "You Can't Always Get What You Want" 2009
Jack Peñate - "Tonight's Today" 2009
2009 - ביירות - "Concubine"
Fanfarlo - "Harold T. Wilkins" 2009
We Are The World - "Clay Stones" 2009
Shearwater - "Hidden Lakes" 2010
2012 - סיגור רוס - "Fjögur píanó"
פרסומות (רשימה)

Airbnb - "בתי ציפורים" (2013)
Airbnb - "Views" (2013)
Internet.org (2015)
סטלה ארטואה - "איזבלה" (2016)
פרסים ותשבחות

במאית הבכורה הטוב ביותר (מועמדת) - פרסי וידאו של MTV - ביירות "אקדח פיל" (2007)
סרטון אינדי רוק הטוב ביותר (מועמדת) - פרסי קליפ מוזיקה בבריטניה - ג'ק פנאט "היום של היום" (2009)
הקליפ הטוב ביותר (מועמדת) - פסטיבל הסרטים Camerimage - ג'ק פנאט "היום של היום" (2009)
הזוכה, הסרט התיעודי הטוב ביותר בעולם - פסטיבל הסרטים הבינלאומי טרייבקה - בומבי ביץ' (2011)
מועמדת - פרס Independent Spirit "Truer than Fiction" - Bombay Beach (2011)
הזוכה, הסרט התיעודי הטוב ביותר - פסטיבל הסרטים הבינלאומי גואנחואטו - חוף בומביי (2011)
הזוכה - העריכה הטובה ביותר - פסטיבל הסרטים וודסטוק - בומבי ביץ' (2011)
ציון כבוד, פרס מיוחד של חבר השופטים - Sheffield Doc Fest - Bombay Beach (2011)
הזוכה - חזון קולנועי עולה - פסטיבל הסרטים הבינלאומי של קמדן - בומבי ביץ' (2011)
25 הפנים החדשות של הקולנוע של מגזין יוצר הסרטים (2011)
מועמדת - Cinema Eye מזכה את "בכורת הסרט הטוב ביותר" ואת "הצילום הטוב ביותר" - בומבי ביץ' (2012)
"20 השימושים הטובים ביותר בשירי בוב דילן בסרט" מאת Paste Magazine." (2012)
הזוכה, הצילום הטוב ביותר - פרסי קליאו - Airbnb "Views" (2014)
הזוכה, הצילום הטוב ביותר - עיפרון עץ - Airbnb "Views" (2015)
הזוכה, הסרט התיעודי הטוב ביותר - פסטיבל הסרטים Crested Butte - "LoveTrue" (2016)
הזוכה, הסרט התיעודי הטוב ביותר - פסטיבל קרלובי וארי הבינלאומי - "LoveTrue" (2016)
12 יוצרות הקולנוע המובילות שמוכנות לביים שובר קופות - Indiewire (2016)
התנועה החדשה (תנועת נוער)

| --- | --- |

 תאריך ייסוד:  2019
 מספר יישובים:  כ-280
 מספר סניפים:  257
 מספר  חניכים (על פי התנועה):  כ-25,567
 מזכיר כללי:  איתן בן צבי (2024־) איל חפר (2024–2024) מאיה חסיד (2022–2024) שירי ארדיטי נחום (2019–2022)
 תלבושת
 חולצה כחולה ושרוך תכלת וטי שירט כחולה עם סמל השומר החדש
 
 התנועה החדשה
"התנועה החדשה" היא תנועת נוער שהוקמה במהלך חודש מאי 2019 על ידי ארגון השומר החדש, בוגרים של חטיבת בני המושבים, וראשי מועצות אזוריות. התנועה החדשה פועלת כיום במסגרת עמותת השומר החדש. התנועה קמה לחיבור בני נוער לקהילה, לחברה ולאדמה. הפדגוגיה החינוכית בתנועה פועלת בשיטת חינוך דיאלוגי וחינוך חברתי.
התנועה החדשה מקיימת פעילות חינוכית בקרב ילדים ובני נוער דתיים, חילוניים ובדואים במועצות אזוריות ומקומיות (מהגולן ועד הערבה).
בינואר 2019, ומדי שנה עבר הארגון מפקד גודל של משרד החינוך בו הוגשו ואושרו מעל 25,000 ילדים ונוער. הארגון הוכר כארגון נוער רשמי, וזאת לאחר תהליכי ההכרה אשר נדרשה להם. הארגון פועל כחלק ממועצת ארגוני הילדים והנוער בישראל.
התנועה החדשה בשומר החדש מפעילה כיום קינים במאות מושבים, קיבוצים ויישובים קהילתיים בארץ.
הקמה

במהלך שנת 2018, החליטה מועצת תנועת המושבים לנתק את תנועת הנוער בני המושבים מהנוער העובד והלומד, על רקע מחלוקות אישיות, אידאולוגיות וכלכליות מול הנוער העובד והלומד. ב-3 באוקטובר 2018 כונסה מועצת תנועת המושבים והחליטה להתנתק מן הנוער העובד והלומד ולהקים תנועה חדשה בשם "תנועת הנוער בני המושבים". מנכ"ל השומר החדש, יואל זילברמן, בוגר בני המושבים ממושב ציפורי שימש פרק זמן מסוים חבר הנהלה בעמותת בני המושבים. המהלך גרר משבר מתמשך בתוך הנהלת תנועת המושבים. במהלך הזמן הזה, הנהגת הנוער העובד והלומד המשיכה להפעיל את חטיבת בני המושבים כחטיבה בתנועה, וכך פעלו במקביל תנועת "בני המושבים" העצמאית ו"חטיבת בני המושבים" של הנוער העובד והלומד.
לאחר מספר חודשים של אי בהירות, במהלך חודש מאי 2019, החליטה הנהלת תנועת המושבים לבטל את החלטת מועצת התנועה, 6 חברי הנהלה הצביעו לחזור בהם מהפיצול ולשוב לשתף פעולה עם הנוער העובד והלומד במסגרת חטיבת בני המושבים כחטיבה בתוך הנוער העובד והלומד. היחיד אשר התנגד היה מזכ"ל התנועה מאיר צור. בתגובה עזבה הנהגת "תנועת בני המושבים", ויצאה להקים את התנועה החדשה במסגרת ארגון השומר החדש. בתגובה להחלטה של הנהלת תנועת המושבים שלא לקיים את החלטת מועצת התנועה, החליטו רוב המועצות האזוריות לא להמשיך לפעול בחטיבת בני המושבים בנוער העובד והלומד ולעבור לתנועה חדשה במסגרת ארגון השומר החדש, שקיבלה במהלך קיץ 2019 את השם "התנועה החדשה". ארגון הנוער כולל כיום תחת השם "התנועה החדשה" הן את החוות החקלאיות שהוקמו בשומר החדש כבר ב-2016 והן את הפעילות הענפה במועצות האזוריות שעברו ב-2019.
סמלים

במהלך חודש ינואר 2020 נבחרו בהצבעה אינטרנטית על ידי פעילי התנועה (חניכים, מדריכים ובוגרים) שם וצבע שרוך אשר התקבלו ממספר הצעות אשר עלו. לבסוף, השם הנבחר הוא "התנועה החדשה" ושרוך בצבע תכלת.
השם - מסמל תנועה שמתחדשת כל הזמן, מתעדכנת ומודרנית. תנועה שקמה בשביל לעשות שינוי. ובשל תקופת ההקמה של התנועה אשר טומנת את תחילתו של סיפור תנועתי.
חולצה כחולה ועליה שרוך תכלת - המסמל שני מרחבים בלתי נגמרים, את המים - הים הפתוח ואת השמיים שמסמלים את טווח העשייה וההשפעה של התנועה - השמיים הם הגבול, המרחב ליצור ולהיות מי שאת/ה.
חולצה ירוקה-לחניכי/ות מסלול החוות אשר פועל כזרם חינוכי בתנועה.
ערכי הליבה של התנועה החדשה

חמשת ערכי הליבה של התנועה החדשה הם:
שוויון ערך האדם
ציונות כאידיאל שאין לו סוף - פעילות מתוך חיבור עמוק לארץ ישראל ומתוך שאיפה מתמדת להמשיך ולבנות חברת מופת מוסרית, יצרנית ודמוקרטית. על העם להכיר את העבר תוך חיזוק הזהות היהודית והישראלית, התמודדות עם אתגרי ההווה ונשיאה באחריות על עיצוב מדינת ישראל.
הוויה דמוקרטית - אמונה בשותפות של העם בעיצוב המרחב הציבורי והשפעה על הסביבה בה חי האדם מתוך תחושת שייכות, שיח הדדי ולקיחת אחריות.
סוציאליזם קהילתי
עבודה ויצירה